als_Latn dik_Latn sag_Latn
Asport – Nga Beogradi në Rennes, nga një sfidë e tensionuar në një përballje miqësore, e tillë jo vetëm se nuk luhet për pikë por gjithashtu dhe për atmosferën që rrethon të dyja përfaqësueset, ku asgjë nuk i kalon kufinjtë e një përballje të thjeshtë futbolli.
Kombëtarja kuqezi zhvilloi seancën e fundit stërvitore në stadiumin “Ru dë Lorje” ku do të luhet dhe ky takim, me trajnerin De Biasi që zhvilloi një seancë 70 minutëshe pa shumë ngarkesë fizike dhe duke u bazuar më shumë te loja me top. Në seancën e fundit, ekipit ju bashkua gjithashtu dhe Valdet Rama, që nuk kishte udhëtuar me kombëtaren nga Rinasi, për shkak të disa problemeve fizike. Futbollistët kuqezi u vizituan gjithashtu në stërvitje dhe nga ana e ish-futbollistit të përfaqësueses, Edvin Murati, i cili pjesën më të rëndësishme të karrierës së tij e ka kaluar pikërisht në Francë. I pyetur për atë se cfarë pret nga kjo përballje Murati u shpreh se e rëndësishme është që lojtarët të përshtaten me njëri-tjetrin duke qenë se ka pasur dhe afrime të reja.
“Ekipi duhet të qëndrojë kompakt, të luajnë pranë njëri tjetrit duke qenë se ka shumë afrime në skuadër, besoj në një paraqitje të mirë.”
Atmosfera e kësaj pragndeshje i ka shijuar dhe presidentit të FSHF, Armand Duka, i cili vlerësoi organizimin e francezëve duke e cilësuar atë, të denjë për një ndeshje futbolli. Numri 1 i FSHF foli gjithashtu dhe për rëndësinë e këtyre dy përballjeve duke i vlerësuar ato si jo të zakonshme.
“Këtu organizimi është shumë i kujdesshëm, ambient i ngrohtë ku futbolli shikohet si sport për t’u argëtuar dhe jo siç u konsiderua dhe çfarë ndodhi në Beograd. Mendoj se këto dy miqësore nuk janë të zakonshme për ne, luajmë me dy ekipet më të forta në Europë dhe mendoj se kemi shanse për të bërë rezultat surprizë.”
You must be logged in to post a comment Login
als_Latn als_Latn als_Latn als_Latn als_Latn eng_Latn